Vsebina

# Pošta

Na strani Pošta v pogovornem oknu Hiperpovezava lahko urejate hiperpovezave za naslove e-pošte.

Za dostop do tega ukaza ...

Kliknite ikono Hiperpovezava v vrstici Standardno, nato kliknite zavihek Pošta.

## Pošta

### Prejemnik

Povezavi dodeli določen e-poštni naslov. Če kliknete novo hiperpovezavo v dokumentu, se bo odprl nov sporočilni dokument, naslovljen na prejemnika, določenega v polju Prejemnik.

### Viri podatkov

Skrije ali pokaže brskalnik po viru podatkov. Povlecite podatkovno polje prejemnika E-pošta iz brskalnika vira podatkov v besedilno polje Prejemnik.

### Zadeva

Določi zadevo, ki se vstavi v vrstico Zadeva v novem sporočilnem dokumentu.

Hiperpovezava e-pošte odpre povezave v obliki mailto:ime@naslov?subject=zadeva_sporočila. Običajno sistem pri tem odpre privzeti program za e-pošto.

### Dodatne nastavitve

#### Okvir

Vnesite ime okvira, v katerem želite, da se odpre povezana datoteka, ali izberite vnaprej določen okvir iz seznama. Če pustite to polje prazno, se bo povezana datoteka odprla v trenutnem oknu brskalnika.

#### Obrazec

Določi, ali je hiperpovezava vstavljena kot besedilo ali kot gumb.

#### Dogodki

Odpre pogovorno okno Dodeli makro, kjer lahko dogodkom, kot so »miška preko predmeta« ali »sproži hiperpovezavo«, dodelite njihove lastne programske kode.

#### Besedilo

Določi vidno besedilo ali napis gumba za hiperpovezavo.

#### Ime

Vnesite ime hiperpovezave. LibreOffice vstavi značko NAME v hiperpovezavo.

Podobne teme

Hiperpovezava

Podprite nas!