Uporaba paketov Microsoft Office in LibreOffice

Vsebina

# Uporaba pisarniških paketov Microsoft Office in LibreOffice

LibreOffice lahko odpira in shranjuje dokumente v zapisu Microsoft Office, vključno z zapisi Microsoft Office Open XML.

## Odpiranje datoteke programa Microsoft Office

1. Pojdite na Datoteka – Odpri. Izberite datoteko Microsoft Office v izbirniku datotek LibreOffice.

Datoteka MS Office ... | ... se bo odprla v modulu LibreOffice
--- | ---
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## Shranjevanje v zapisu datotek Microsoft Office

1. Izberite Datoteka – Shrani kot.

2. V polju Vrsta datotek izberite vrsto datoteke Microsoft Office.

## Privzeto shranjevanje dokumentov v zapisih Microsoft Office

1. Izberite LibreOffice – NastavitveOrodja – Možnosti – Nalaganje/shranjevanje – Splošno.

2. V polju Privzeta vrsta datotek in nastavitve ODF najprej izberite vrsto dokumenta, nato pa vrsto datoteke za shranjevanje.

Če boste shranjevali dokumente, bo Vrsta datoteke od zdaj naprej nastavljena glede na vaš izbor. Seveda pa lahko še vedno izberete drugo vrsto datoteke v pogovornem oknu za shranjevanje datotek.

## Privzeto odpiranje datotek Microsoft Office

1. V Raziskovalcu sistema Windows z desno tipko miške kliknite datoteko vrste, ki jo želite dodeliti drugemu programu.

2. V kontekstnem meniju izberite Odpri z – Izberi drug program.

3. S seznama programov, ki se odpre, izberite tistega, ki naj odpira tovrstne datoteke. Potrjena mora biti možnost »Datoteke te vrste vedno odpri z izbranim programom«.

   Če ti koraki ne odgovarjajo vaši različici sistema Microsoft Windows, v pomoči za Microsoft Windows poiščite navodila, kako spremenite povezave končnic datotek s programi.

## Pretvorba večjega števila datotek Microsoft Office v obliko OpenDocument

Čarovnik za pretvorbo dokumentov bo kopiral in pretvoril vse datoteke Microsoft Office v mapi v dokumente LibreOffice v zapisu OpenDocument. Lahko določite mapo, ki bo za branje, ter mapo, kjer se bodo pretvorjene datoteke shranjevale.

1. Izberite Datoteka – Čarovniki – Pretvornik dokumentov, da zaženete čarovnika.

## Makri v Microsoft Office in LibreOffice

Microsoft Office in LibreOffice razen nekaterih izjem ne moreta zagnati iste kode za makre. Microsoft Office uporablja kodo VBA (Visual Basic for Applications), LibreOffice pa kodo Basic, ki temelji na okolju LibreOffice API (Application Program Interface). Čeprav je jezik programiranja enak, so predmeti in metode različne.

Najnovejše različice LibreOffice lahko poženejo nekatere skripte Visual Basic za Excel, če to možnost omogočite v LibreOffice – NastavitveOrodja – Možnosti – Nalaganje/shranjevanje – Lastnosti VBA.

Če uporabljate makre v enem od programov in bi isto funkcionalnost radi uporabili v drugem programu, potem morate urediti makre. LibreOffice lahko naloži makre, ki se nahajajo znotraj datotek Microsoft Office in si jih lahko ogledate ter uredite kodo makrov v urejevalniku LibreOffice Osnovni IDE.

### Izberete lahko, da ohranite ali izbrišete makre VBA

Odprite dokument Microsoft Office, ki vsebuje makro kodo VBA. Spremenite le običajno vsebino (besedilo, celice, grafiko) in ne urejajte makrov. Shranite dokument kot vrsto datoteke Microsoft Office. Odprite datoteko v Microsoft Office in makri VBA bodo delovali kot prej.

Makre VBA lahko iz datoteke Microsoft Office izbrišete med nalaganjem ali shranjevanjem.

1. Če želite nastaviti ravnanje z makri v LibreOffice, izberite LibreOffice – NastavitveOrodja – Možnosti – Nalaganje/shranjevanje – Lastnosti VBA.

Podobne teme

Kako pretvorimo dokumente Microsoft Office

Odpiranje dokumentov

Odpiranje dokumentov v drugih oblikah zapisa

Shranjevanje dokumentov v drugih oblikah zapisa

Sprememba povezave pri datotekah vrste Microsoft Office

Podprite nas!