Vsebina

# Izklop samodejnega prepoznavanja URL-jev

Ko vnesete besedilo, LibreOffice samodejno prepozna besedo, ki bi lahko bila URL, in jo zamenja s hiperpovezavo. LibreOffice oblikuje hiperpovezavo z neposrednimi atributi pisave (barva in podčrtanje); te lastnosti določajo slogi znakov.

Naslednja besedila se spremenijo v hiperpovezave:

Besedilo | Samodejno popravljene hiperpovezave
--- | ---
E-poštni naslovi | x@x, mailto:x
Spletni naslovi | http://x, https://x, www.x.x
Naslovi oz. poti datotek | file://x, ftp://x, smb://x

kjer x predstavlja enega ali več znakov.

Če ne želite, da LibreOffice samodejno prepozna URL-je, medtem ko vnašate besedilo, obstaja več načinov izklopa te funkcije.

## Razveljavi prepoznavanje URL-jev

1. Ko vnašate besedilo in opazite, da je bilo besedilo ravnokar samodejno spremenjeno v hiperpovezavo, pritisnite tipke Cmdkrmilka+Z, če želite razveljaviti to oblikovanje.

2. Če to spremembo opazite šele pozneje, izberite hiperpovezavo, odprite kontekstni meni in izberite ukaz Odstrani hiperpovezavo.

## Izklop prepoznavanja URL-jev

1. Naložite dokument vrste, za katero želite spremeniti prepoznavanje URL-jev.

   Če želite spremeniti prepoznavanje URL-jev za dokumente z besedilom, odprite dokument z besedilom.

2. Izberite Orodja – Samopopravki – Možnosti samopopravkov.

3. V pogovornem oknu Samopopravki izberite zavihek Možnosti.

4. Če odstranite kljukico pri Prepoznavanje URL-jev, se besede ne bodo več samodejno zamenjevale s hiperpovezavami.

   V modulu LibreOffice Writer sta dve potrditveni polji pred napisom Prepoznavanje URL-jev. Polje v prvem stolpcu je za kasnejše urejanje, polje v drugem stolpcu pa za samopopravke med samim vnašanjem besedila.

Podobne teme

Izklop samopopravkov

Podprite nas!