Vsebina

# Določanje obrob za tabele in celice v tabelah

## Nastavljanje vnaprej določenega sloga obrobe

1. V tabeli izberite celice, ki jih želite spremeniti.

2. Kliknite ikono Obrobe v orodni vrstici (Writer) Tabela ali v vrstici Oblikovanje, da se odpre okno Obrobe.

3. Kliknite enega izmed predhodno določenih slogov obrobe.

   S tem se izbrani slog doda trenutnemu slogu obrobe za celice v tabelah. V zgornjem levem delu okna Obrobe izberite prazen slog obrobe, da počistite vse sloge obrob.

## Nastavljanje sloga obrobe po meri

1. V tabeli izberite celice, ki jih želite spremeniti.

2. Izberite Tabela – Lastnosti – Obrobe (Writer) ali Oblika – Celice – Obrobe (Calc).

3. V območju Uporabniško določeno izberite rob ali robove, ki jih želite videti v skupni postavitvi. Kliknite rob v predogledu, da vključite ali izključite ta rob.

4. Če izberete več kot eno vrstico ali stolpec, lahko spremenite vmesne črte med vrsticami ali stolpci. Izberite vmesne označbe v območju Uporabniško določeno.

5. V območju Črta izberite slog črte in barvo za izbrani slog obrobe. Te spremembe se nanašajo na vse črte obrob, ki so vključene v izbrani slog obrobe.

6. Ponovite zadnja koraka za vsak rob obrobe.

7. V področju Odmik vsebine izberite razdaljo med obrobami in vsebino strani.

8. Kliknite V redu za uveljavitev sprememb.

Podobne teme

Določanje obrob za predmete

Določanje obrob za strani

Uporabniško določene obrobe v dokumentih z besedilom

Določanje obrob za odstavke

Podprite nas!