Vsebina

# Funkcija Atn

Trigonometrična funkcija, ki vrne arkus tangens numeričnega izraza. Vrnjena vrednost ima obseg med -Pi/2 in +Pi/2.

Arkus tangens je inverzna funkcija tangensa. Funkcija Atn vrne kot »Alfa«, v radianih na osnovi tangensa tega kota. Funkcija Atn lahko tudi vrne kot »Alfa« na osnovi kvocienta dolžin nasprotne katete in soležne katete v pravokotnem trikotniku.

Atn(nasprotna kateta/soležna kateta)= Alfa

### Skladnja:

            Atn(število As Double) As Double

### Vrnjena vrsta:

Double

### Parametri:

Število: poljuben numeričen izraz, ki predstavlja kvocient dolžin obeh katet. Funkcija Atn vrne ustrezni kot v radianih (arkus tangens).

Če želite rezultat spremeniti iz radianov v ločne stopinje, zmnožite rezultat s 180/pi.

stopinje=(radiani*180)/pi

radiani=(stopinje*pi)/180

Pi je nespremenljiva konstanta kroga z zaokroženo vrednostjo 3,14159. Pi je matematična konstanta Basica.

### Kode napak:

5 Neveljaven klic procedure

### Primer:

            ' naslednji primer izračuna za pravokotni trikotnik
            ' kot Alfa iz tangensa kota Alfa:
            Sub ExampleAtn
            ' zaokrožen Pi = 3,14159 je konstanta
            Dim d1 As Double
            Dim d2 As Double
                d1 = InputBox("Vnesite dolžino soležne katete: ","soležna")
                d1 = InputBox("Vnesite dolžino nasproti ležeče katete: ","nasproti")
                Print "Kot Alfa je"; (atn (d2/d1) * 180 / Pi); " stopinj"
            End Sub

Podobne teme

Funkcija Cos

Funkcija Sin

Funkcija Tan

Podprite nas!