Vsebina

# Štetje besed

1. Število besed in znakov je prikazano v vrstici stanja in se posodablja z vašim urejanjem.

2. Števec besed in znakov v odseku se prikaže v Krmarju kot namig, ko se kazalec miške nahaja nad imenom odseka.

3. Če želite prešteti besede v samo enem delu besedila, ga morate označiti.

4. Če želite prikaz razširjene statistike, kot je štetje znakov brez presledkov, dvokliknite število besed v vrstici stanja ali izberite Orodja – Štetje besed.

## Kako LibreOffice šteje besede?

Splošno gledano je vsak niz znakov med dvema presledkoma beseda. Pomišljaji, tabulatorji, prelomi vrstic in prelomi odstavkov prav tako razmejujejo besede.

Besede z vedno vidnimi vezaji ali poševnicami, kot je npr. 35-mm, črno-belo, uporabnik/dokumenti štejejo vsaka za eno samo besedo.

Besede so lahko mešanica črk, števk in posebnih znakov. Naslednje besedilo tako šteje štiri besede: abc123 1,23 »€« http://www.lugos.si.

Če želite, dodati znak po meri, ki naj šteje za razmejitev med besedami oz. kot ločilo, izberite LibreOffice – NastavitveOrodja – Možnosti – LibreOffice Writer – Splošno in dodajte znak v polje Dodatna ločila. To polje privzeto vsebuje dolgi pomišljaj (—) in navadni pomišljaj (–).

Za več podatkov o statistiki dokumenta izberite Datoteka – Lastnosti – Statistika.

Podobne teme

Datoteka – Lastnosti – Statistika

Štetje besed

Podprite nas!