Vsebina

# Vrtilna tabela

Podajte postavitev tabele, ki jo generira vrtilna tabela.

Za dostop do tega ukaza ...

#### Iz menijske vrstice:

Izberite Vstavi – Vrtilna tabela, v pogovornem oknu Izberi vir izberite možnost Trenuten izbor ali Poimenovani obseg na spustnem seznamu.

Izberite Vstavi – Vrtilna tabela, v pogovornem oknu Izberi vir izberite možnost Vir podatkov, registriran v LibreOffice, kliknite V redu in prikaže se pogovorno okno Izberi vir podatkov.

#### Iz vmesnika zloženke v zavihkih:

Postavite kazalko v vrtilno tabelo in izberite Podatki – Vrtilna tabela.

#### Iz kontekstnega menija:

Postavite kazalko v vrtilno tabelo in izberite Lastnosti.

#### Iz orodnih vrstic:

Vrtilna tabela

Vrtilna tabela

Vrtilna tabela prikaže podatkovna polja kot gumbe, ki jih lahko vlečete in spustite, da določite vrtilno tabelo.

## Postavitev

Če želite določiti postavitev vrtilne tabele, povlecite in spustite gumbe podatkovnega polja na območja Filtri, Polja vrstic, Polja stolpcev, in Polja podatkov. S povleci in spusti gumbov lahko prerazporedite tudi podatkovna polja v vrtilni tabeli.

LibreOffice samodejno doda napis na gumbe, ki jih povlečete v območje Polja podatkov. Napis vsebuje ime polja podatkov kakor tudi formulo, ki je izdelala podatke.

Če želite spremeniti funkcijo, ki jo uporablja polje podatkov, dvokliknite gumb v območju Podatkovna polja, da odprete pogovorno okno Podatkovno polje. Prav tako lahko dvokliknete gumbe v območjih Polja vrstic ali Polja stolpcev.

## Možnosti

Prikaže ali skrije dodatne možnosti za določanje vrtilne tabele.

### Prezri prazne vrstice

Ne upošteva praznih polj v podatkovnem viru.

### Ugotovi kategorije

Samodejno dodeli vrstice brez oznak kategoriji zgornje vrstice.

### Pokaži stolpec vsote

Izračuna in prikaže celoten rezultat izračuna stolpcev.

### Pokaži vrstico vsote

Izračuna in prikaže celoten rezultat izračuna vrstic.

### Dodaj filter

Doda gumb Filter v vrtilne tabele, ki temeljijo na podatkih preglednice.

Odpre se pogovorno okno Filter.

### Omogoči vrtanje k podrobnostim

Izberite to potrditveno okno in dvokliknite oznako elementa v tabeli, da prikažete ali skrijete podrobnosti za element. Potrditveno okno pustite prazno in dvokliknite celico v tabeli, da uredite vsebino celice.

Za pregled podrobnosti znotraj vrtilne tabele storite nekaj od naslednjega:

- Izberite obseg celic in izberite Podatki – Združi in oriši – Pokaži podrobnosti.

- Dvokliknite polje v tabeli.

Če dvokliknete polje, ob katerem so polja na isti ravni, se pojavi pogovorno okno Pokaži podrobnosti:

## Pokaži gumbe razširi/strni

Pokaže gumbe orisa za razširjanje in strnjevanje, da je vrtilna tabela s strnjeno postavitvijo bolj uporabna.

## Vir in cilj

Podajte nastavitve za prikaz rezultatov vrtilne tabele.

### Vir

Izberite območje, ki vsebuje podatke za trenutno vrtilno tabelo.

Poimenovan obseg: s spustnega seznama izberite vrsto poimenovani obseg.

Izbor: izbere področje, ki vsebuje podatke vrtilne tabele.

### Cilj

Izberite območje, kjer želite prikazati rezultate vrtilne tabele.

Nov delovni list: ustvari delovni list v dokumentu, kjer bo izdelana vrtilna tabela.

Poimenovan obseg: s spustnega seznama izberite vrsto poimenovani obseg.

Izbor: izbere levo vrhnjo celico ustvarjene vrtilne tabele.

Če izbrano območje vsebuje podatke, vrtilna tabela prepiše podatke. Če želite preprečiti izgubo obstoječih podatkov, izberite Nov delovni list.

### Skrči / razširi

Kliknite ikono Skrči, da zmanjšate pogovorno okno na velikost vhodnega polja. Tako je lažje označiti zahtevani sklic v listu. Ikone se nato samodejno pretvorijo v ikono Razširi. Kliknite ikono, če želite obnoviti pogovorno okno v izvirni velikosti.

Pogovorno okno se samodejno pomanjša, ko z miško kliknete v delovni list. Takoj ko spustite gumb miške, se pogovorno okno obnovi in obseg sklica, določen z miško, je v dokumentu označen z modrim okvirom.

Skrči

Razširi

Podobne teme

Tipke za bližnjice v vrtilni tabeli

Podprite nas!