Vsebina

# Snemanje makra

LibreOffice lahko snema ukaze, izvedene s tipkovnico in miško v programih Writer in Calc.

1. Odprite dokument, za katerega želite posneti makro.

2. Izberite Orodja – Makri – Posnemi makro.

   Če menijski ukaz Orodja – Makri – Posnemi makro manjka, preverite, da je snemanje makrov omogočeno pod LibreOffice – NastavitveOrodja – Možnosti – LibreOffice – Napredno.

   Pojavi se majhno pogovorno okno Posnemi makro, na katerem je samo gumb Končaj snemanje.

3. Izvedite vsa dejanja, ki jih želite posneti v dokumentu.

   Pritisnite ubežnico, če želite odstraniti izbrani predmet, saj snemalnik makra trenutno ne snema dejanj s klikanjem.

4. Kliknite Končaj snemanje.

   Pojavi se pogovorno okno Makro, v katerem lahko shranite in poženete makro.

   Če želite prekiniti snemanje, ne da bi shranili makro, kliknite Zapri na pogovornem oknu Posnemi makro.

5. V polju Shrani makro v izberite mapo, v katero želite shraniti makro.

6. Če makro želite shraniti v novo knjižnico ali modul, kliknite Nova knjižnica ali Nov modul in vpišite ime za novo knjižnico oz. modul.

7. Ime za nov makro vnesite v besedilno polje Ime makra. Kot ime ne navedite osnovnih ključnih besed.

8. Kliknite Shrani.

## Omejitve snemalnika makrov

Naslednja dejanja ne bodo posneta:

- Odpiranje oken se ne posname.

- Dejanja, izvedena v drugem oknu kot v oknu, v katerem ste zagnali snemalnik, se ne posnamejo.

- Preklapljanje med okni se ne posname.

- Dejanja, ki niso povezana z vsebino dokumenta, se ne posnamejo (npr. spremembe v pogovornem oknu Možnosti, organizatorju makrov, prilagoditve orodnih vrstic).

- Izbiranje se posname, če je opravljeno prek tipkovnice (potovanje kazalke), ob uporabi miške pa ne.

- Snemalnik makrov deluje le v modulih Calc in Writer.

Podobne teme

Makro

Podprite nas!