Vsebina

# FORECAST.ETS.SEASONALITY

Vrne število vzorcev v periodi, ki jih je izračunal Calc v primeru funkcij FORECAST.ETS, ko je argument dolžina_periode enak 1.

Eksponentno glajenje je metoda za glajenje realnih vrednosti v časovnih zaporedjih z namenom napovedovanja možnih prihodnjih vrednosti.

Trojno eksponentno glajenje (angl. ETS za Exponential Triple Smoothing) je nabor algoritmov, s katerimi se obdelajo tako trend kot periodični (sezonski) vplivi. Dvojno eksponentno glajenje (angl. EDS za Exponential Double Smoothing) je algoritem, podoben ETS, a brez periodičnih vplivov. Z EDS se izdelajo linearne napovedi.

Več informacij o eksponentnem glajenju najdete v ustreznem članku na wikipediji (v angl.)

Isti rezultat vrnejo funkcije FORECAST.ETS.STAT, ko je argument vrsta_stat enak 9 (in je dolžina_periode enaka 1).

### Skladnja

FORECAST.ETS.SEASONALITY (vrednosti, časovnica, [dokončanje_podatkov], [združevanje])

Vrednosti (obvezno): številsko polje ali obseg. Vrednosti so zgodovinske vrednosti, s katerimi želite napovedati naslednje točke.

Časovnica (obvezno): numerično polje ali obseg. Obseg časovnice (vrednost x) za pretekle, historične vrednosti.

Časovnica ne rabi biti razvrščena, funkcije njene vrednosti razvrstijo za izračune.
Vrednosti časovnice morajo imeti konsistenten korak.
Če v razvrščeni časovnici ni mogoče ugotoviti konstantnega koraka, funkcije vrnejo napako #NUM!
Če obseg časovnice in historične vrednosti niso enako velike, funkcije vrnejo napako #N/A.
Če časovnica vsebuje manj kot dve podatkovni periodi, funkcije vrnejo napako #VALUE!

dopolnjevanje_podatkov: (neobvezno) logična vrednost TRUE ali FALSE, številska vrednost 1 ali 0, privzeta vrednost je 1 (TRUE). Vrednost 0 (FALSE) doda manjkajoče podatkovne točke z nič kot historično vrednostjo. Vrednost 1 (TRUE) doda manjkajoče podatkovne točke z interpolacijo med sosednjimi podatkovnimi točkami.

Čeprav je za časovnico potreben konstanten korak med podatkovnimi točkami, funkcija podpira do 30 % manjkajočih podatkovnih točk in te podatkovne točke doda sama.

Združevanje (neobvezno): številska vrednost od 1 do 7, privzeta vrednost je 1. Parameter združevanja določa, katera metoda bo uporabljena za združevanje identičnih časovnih vrednosti:

Združevanje | Funkcija
--- | ---
1 | AVERAGE
2 | COUNT
3 | COUNTA
4 | MAX
5 | MEDIAN
6 | MIN
7 | SUM

Čeprav časovnica potrebuje konstanten korak med podatkovnimi točkami, bodo funkcije združile več točk z istim časovnim žigom.

#### Primer

Spodnja tabela vsebuje časovnico in njene povezane vrednosti:

| A | B
1 | Časovnica | Vrednosti
--- | --- | ---
2 | 01/2013 | 112
3 | 02/2013 | 118
4 | 03/2013 | 132
5 | 04/2013 | 100
6 | 05/2013 | 121
7 | 06/2013 | 135
8 | 07/2013 | 148
9 | 08/2013 | 148
10 | 09/2013 | 136
11 | 10/2013 | 119
12 | 11/2013 | 104
13 | 12/2013 | 118

=FORECAST.ETS.SEASONALITY(vrednosti;časovnica;TRUE();1)

Vrne 6, število vzorcev v periodi, ki temeljijo na zgornjih poimenovanih obsegih Vrednosti in Časovnica, brez manjkajočih podatkov in s funkcijo AVERAGE za združevanje.

#### Tehnični podatki

Ta funkcija je na voljo od LibreOffice 5.2.

Ta funkcija NI del standarda Open Document Format for Office Applications (OpenDocument) Version 1.3. Part 4: Recalculated Formula (OpenFormula) Format. Imenski prostor je

COM.MICROSOFT.FORECAST.ETS.SEASONALITY

Podobne teme

Stran wiki o funkciji FORECAST.ETS.SEASONALITY (v angl.).

Glejte tudi: FORECAST.ETS.ADD, FORECAST.ETS.MULT, FORECAST.ETS.STAT.ADD, FORECAST.ETS.STAT.MULT, FORECAST.ETS.PI.ADD, FORECAST.ETS.PI.MULT, FORECAST, FORECAST.LINEAR

Podprite nas!