Vrstica Slikovni filter

Vsebina

# Slikovni filter

Ta ikona v vrstici Slika odpre vrstico Slikovni filter, od koder lahko na izbrani sliki uporabite različne filtre.

Filter

## Obrni

Preobrne barvne vrednosti barvne slike ali vrednosti svetlobnosti sivinske slike. Za odstranitev učinka ponovno uporabite isti učinek.

Obrni

## Zgladi

Zmehča, zamegli ali razostri sliko z uporabo nizkopasovnega filtra.

Zgladi

## Izostri

Izostri sliko z uporabo visokopasovnega filtra.

Izostri

## Odstrani šum

Odstrani šum z uporabo sredinskega filtra.

Odstrani šum

## Solarizacija

Odpre pogovorno okno za nastavitve solarizacije. Solarizacija predstavlja učinek, zelo podoben učinku, ko je pri razvijanju fotografije prisotna svetloba. Barve dobijo delno preobrnjene vrednosti.

Solarizacija

### Parametri

Določi stopnjo in vrsto solarizacije.

### Vrednost praga

V odstotkih določi stopnjo svetlosti, nad katero naj slikovne točke doleti solarizacija.

### Obrni

Določa preobrnitev svetlobnih vrednosti vseh slikovnih točk.

## Staranje

Vse slikovne točke imajo nastavljene svoje sivinske vrednosti, kasneje pa se zelena in modra barvna komponenta reducirata v navedeni meri. Komponenta rdeče barve ostane nespremenjena.

Staranje

### Stopnja staranja

Določa intenzivnost staranja v odstotkih. Pri 0 % vidite sive vrednosti za vse slikovne točke. Pri 100 % ostane le rdeča barva.

## Posterizacija

Odpre pogovorno okno, ki določi število barv za posterizacijo. Ta učinek temelji na povečevanju kontrasta in posledičnem zmanjšanju števila barv. Slike so zaradi tega podobne slikarskim umetninam.

Posterizacija

### Barve za posterizacijo

Določi število barv, ki bodo uporabljene v sliki.

## Pop art

Pretvori sliko v obliko pop-arta.

Pop art

## Skica z ogljem

Prikaže sliko kot skico z ogljem. Obrisi slike so črni, izvorne barve izginejo.

Skica z ogljem

## Relief

Prikaže pogovorno okno za ustvarjanje reliefa. Izberete lahko položaj navideznega vira svetlobe, ki določa vrsto ustvarjene sence in videz grafične podobe v reliefu.

Relief

### Vir svetlobe

Določi položaj vira svetlobe. Pika predstavlja vir svetlobe.

## Mozaik

Združi majhne skupine slikovnih točk v pravokotna področja istih barv. Večji kot so posamezni pravokotniki, manj podrobnosti grafična podoba vsebuje.

Mozaik

### Ločljivost elementa

Določi število slikovnih točk, ki se bodo združile v pravokotnike.

### Širina

Določi širino posameznih ploščic.

### Višina

Določi višino posameznih ploščic.

### Poudari robove

Poudari ali izostri robove predmeta.

Podobne teme

Vstavljanje, urejanje in shranjevanje bitnih slik

Podprite nas!