Grafikon XY

Vsebina

# Grafikon XY (razpršeni)

Vrsto grafikona lahko izberete na prvi strani Čarovnika za grafikone.

Za dostop do tega ukaza ...

#### Iz menijske vrstice:

Izberite Vstavi – Grafikon – Vrsta grafikona.

#### Iz vmesnika zloženke v zavihkih:

Izberite Vstavi – Grafikon – Vrsta grafikona.

#### Iz orodnih vrstic:

Vstavi grafikon

Nato izberite XY (razpršeni).

## XY (razpršeni)

Grafikon XY je v svoji osnovni obliki zasnovan na enem nizu podatkov, ki ga sestavljajo ime, seznam vrednosti X ter seznam vrednosti Y. Vsak par vrednosti (x|y) je prikazan kot točka v koordinatnem sistemu. Ime niza podatkov je povezano z vrednostmi Y in prikazano v legendi.

Izberite grafikon XY za naslednje primere nalog:

1. sprememba merila osi X

2. ustvarjanje parametrične krivulje, npr. spirale

3. risanje grafa funkcije

4. raziskovanje statističnih povezav kvantitativnih spremenljivk

Grafikon XY ima lahko več kot le en niz podatkov.

## Različice grafikona XY

Različico grafikona XY izberete na prvi strani Čarovnika za grafikone ali z izbiro Oblika – Vrsta grafikona v urejevalnem načinu grafikona.

Grafikon je ustvarjen s privzetimi nastavitvami. Ko je grafikon dokončan, lahko uredite njegove lastnosti ter tako spremenite videz. Slog črt in ikone lahko spremenite na zavihku Črta v pogovornem oknu lastnosti niza podatkov.

Dvokliknite poljubno podatkovno točko in odpre se pogovorno okno Nizi podatkov. V tem pogovornem oknu lahko spremenite številne lastnosti niza podatkov.

Za dvodimenzionalne grafikone lahko omogočite prikaz stolpcev napake z izbiro Vstavi – Stolpci napake Y.

Prikaz črt srednje vrednosti in trendnih črt omogočite z ukazi v meniju Vstavi.

### Samo točke

Vsaka podatkovna točka je prikazana z ikono. LibreOffice uporablja privzete ikone z različno obliko in barvo za vsak niz podatkov. Privzete barve nastavite v LibreOffice – NastavitveOrodja – Možnosti – Grafikoni – Privzete barve.

Samo točke

### Samo črte

Ta različica nariše ravne črte od ene podatkovne točke do druge. Podatkovne točke niso prikazane z ikonami.

Vrstni red risanja je enak kot vrstni red niza podatkov. Označite Razvrsti po vrednostih X, da bodo črte narisane v vrstnem redu vrednosti X. To razvrščanje velja le za grafikon, ne za podatke v tabeli.

Samo črte

### Točke in črte

Ta različica prikaže točke in črte obenem.

Točke in črte

### 3D-črte

Črte so prikazane kot trakovi. Podatkovne točke niso prikazane z ikonami. V zaključenem grafikonu izberite Pogled 3D, da nastavite lastnosti, kot sta osvetlitev in kot pogleda.

3D-črte

### Gladke črte

Označite Gladke v spustnem meniju Vrsta črte, da narišete ukrivljene namesto ravnih odsekov črt.

Kliknite Lastnosti, da določite podrobnosti krivulj.

#### Vrsta črte

Izberite krivuljo kubičnih ali B-polinomov.

To sta matematična modela, ki vplivata na prikaz krivulj. Krivulje tvorijo spojeni polinomski odseki.

Kubična polinomska krivulja interpolira podatkovne točke s polinomi tretje stopnje. Prehodi med polinomskimi deli so gladki, z istim naklonom in ukrivljenostjo.

Polinomska krivulja B uporablja parametrično in interpolirano polinomsko krivuljo B, ki jo tvorijo polinomi.

#### Ločljivost

Ločljivost določa, koliko delov črte je izračunanih za risanje koščka polinoma med dvema podatkovnima točkama. Vmesne točke vidite, če kliknete poljubno podatkovno točko.

Višja vrednost pomeni bolj gladko črto.

#### Stopnja polinomov

Za B-polinomske krivulje lahko nastavite stopnjo polinomov.

### Stopnjevite črte

Izberite Stopnjevite v spustnem seznamu Vrsta črte, da narišete stopnjevite črte od točke do točke namesto ravnih odsekov črt.

Kliknite Lastnosti, da določite podrobnosti krivulj.

Obstajajo štiri vrste koračenja:

Korak | Opis
--- | ---
| Začni z vodoravno črto in korači navpično navzgor na njenem koncu.
| Začni z navpičnim korakom navzgor in končaj z vodoravno črto.
| Začni z vodoravno črto, navpično korači navzgor na sredi vrednosti X in končaj z vodoravno črto.
| Začni z navpičnim korakom na sredi vrednosti Y, nariši vodoravno črto in končaj z navpičnim korakom do konca.

Podobne teme

Izbiranje vrste grafikona

Vstavljanje grafikonov

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Niz podatkov

Čarovnik za grafikone – Elementi grafikona

Podprite nas!