Vsebina

# Lepljenje vsebine v posebnih oblikah

Vsebino, ki se shrani na odložišču, lahko prilepimo v dokument in pri tem uporabimo drugo obliko. V LibreOffice lahko izberete, kako boste prilepili vsebino, tako da uporabite pogovorno okno ali spustno ikono.

Razpoložljive možnosti so odvisne od vsebine odložišča.

V dokumentih z besedilom programa Writer lahko pritisnete kombinacijo tipk Cmd+izmenjalkakrmilka+izmenjalka+dvigalka+V za lepljenje vsebine odložišča kot neoblikovanega besedila.

Če je besedilo, ki je izrezano ali kopirano iz programa Writer, obdano s presledki, se šteje kot niz besed. Ko ga prilepite, ga Writer pametno obkroži s presledki, da ostane kot niz besed: ločeno s presledki od drugih znakov, vendar se izogne podvajanju presledkov. Če je besedilo prilepljeno kot neoblikovano besedilo, se ta vidik ne upošteva in besedilo se prilepi nespremenjeno in brez dodajanja presledkov.

## Lepljenje vsebine odložišča s pomočjo ikonskega menija

1. Kliknite puščico zraven ikone Prilepi v vrstici Standardno, da odprete meni.

2. Izberite eno od možnosti.

Če vam rešitev ne odgovarja, kliknite ikono Razveljavi in znova prilepite z izborom druge možnosti.

## Lepljenje vsebin odložišča s pomočjo pogovornega okna

1. Izberite Uredi – Posebno lepljenje.

2. Izberite eno od možnosti in kliknite V redu.

Če ste v preglednici in so vsebine odložišča pregledne celice, potem se pojavi drugo pogovorno okno Posebno lepljenje. Uporabite pogovorno okno Posebno lepljenje, da kopirate celice s pomočjo osnovnih ali naprednih možnosti.

- Transponiraj: zamenja vrstice in stolpce obsega celic, ki ga boste prilepili.

- Povezava: prilepi obseg celic kot povezavo. Če se izvorna datoteka spremeni, se spremenijo tudi prilepljene celice.

- Ostale možnosti so razložene v Pomoči, če odprete pogovorno okno Posebno lepljenje v modulu LibreOffice Calc.

Podobne teme

Posebno lepljenje

Podprite nas!