Vsebina

# Poimenovanje celic

## Dovoljena imena

Imena v Calcu lahko vsebujejo črke, števke in podrčtaje. Imena se morajo začeti s črko ali s podčrtajem.

Dovoljeni posebni znaki:

- podčrtaj (_)

Imena ne smejo biti enaka sklicem na celice. Ime A1 je npr. neveljavno, ker predstavlja sklic na celico v levem zgornjem kotu.

Imena se ne smejo začenjati s črko C ali R, ki ji sledi število; tudi posamezni črki C in R nista dovoljeni kot imeni. Za podrobnosti si oglejte funkcijo ADDRESS.

Imena obsegov celic ne smejo vsebovati presledkov. V imenih delovnih listov in dokumentov so presledki dovoljeni.

## Poimenovanje celic in obsegov

Sklice na celice in obsege celic v formulah naredite čitljive tako, da poimenujete obsege celic. Tako lahko npr. poimenujete obseg A1:B1Start Nato lahko napišete formulo kot je »=SUM(Start)«. Tudi potem, ko vstavite ali izbrišete vrstice ali stolpce, LibreOffice še vedno pravilno določi obsege, ki so označeni z imenom. Imena obsegov ne smejo vsebovati presledkov.

Tako je npr. veliko lažje prebrati formulo za prometni davek, če namesto »= A5 * B12« lahko napišete »= Znesek * Davčna_stopnja«. V tem primeru bi celico A5 poimenovali »Znesek« in celico B12 »Davčna_stopnja«.

Uporabite pogovorno okno Določi imena, da določite imena formul ali dele formul, ki jih pogosteje uporabljate. Za določitev obsega imen,

1. izberite celico ali obseg celic in nato izberite Delovni list – Imenovani obsegi in izrazi – Določi. Pojavi se pogovorno okno Določi imena.

2. V Ime vpišite ime izbranega območja. Kliknite Dodaj. Na novo določeno ime se pojavi v seznamu spodaj. Kliknite V redu, da zaprete pogovorno okno.

V tem pogovornem oknu lahko navedete tudi druge obsege celic, tako da vnesete ime v polje in nato izberete ustrezne celice.

Če ime vpišete v formulo, boste po prvih nekaj vpisanih znakih videli celotno ime kot namig.

- Če želite sprejeti celotno ime iz namiga, pritisnite vnašalko.

- Če se z istimi znaki začenja več kot eno ime, se lahko pomikate naprej po teh imenih s kombinacijo tipk Cmdkrmilka +tabulatorka, nazaj pa z dvigalka+ Cmdkrmilka +tabulatorka.

## Poimenovanje formul

Dolgim ali zapletenim izrazom oz. formulam lahko dodelite enostavnejša ali znana imena.

1. Izberite Delovni list – Imenovani obsegi in izrazi – Določi. Pojavi se pogovorno okno Določi imena.

2. Vnesite ime izraza v v polje Ime.

3. Izraz vnesite v polje Obseg ali izraz formule. Primer: če ste formulo poimenovali HYP, lahko vnesete izraz SQRT(A1*A1 + B1*B1), da izračunate razdaljo med dvema točkama v ravnini. Izraz se sme začeti z enačajem (=).

4. Kliknite Dodaj. Na novo določeno ime se pojavi v seznamu spodaj. Kliknite V redu, da zaprete pogovorno okno.

5. Vnesite ime imenovane formule v želeno celico. Vrednost celice je rezultat izraza formule. Primer: vnesite =HYP() za izračun zgornje formule. Upoštevajte, da imenovanim formulam ne morete neposredno posredovati parametrov.

Za imenovane izraze ali formule veljajo določena pravila poimenovanja. Spoštovati je potrebno absolutne in relativne sklice, npr. ob kopiranju in lepljenju imenovanega izraza.

Podobne teme

Delovni list – Imenovani obsegi in izrazi – Določi

Uporabljanje iskanja cilja

Naslavljanje in sklici, absolutno in relativno

Prepoznavanje imen pri naslavljanju

Podprite nas!