Vsebina

# Ustvarjanje oštevilčenega ali označenega seznama med vnašanjem

LibreOffice lahko samodejno uporabi oštevilčevanje ali oznake, medtem ko vnašate besedilo.

## Kako vklopiti samodejno oštevilčevanje in označevanje?

1. Izberite Orodja – Samopopravki – Možnosti samopopravkov, kliknite zavihek Možnosti in izberite »Označeni in oštevilčeni seznami«.

2. Izberite Orodja – Samopopravki in označite Med vnašanjem.

Možnost samodejnega oštevilčevanja se uporablja le pri odstavkih, oblikovanih s slogom odstavka »Privzeti slog odstavka«, »Telo besedila« ali »Telo besedila, z zamikom«.

## Ustvarjanje oštevilčenega ali označenega seznama med vnašanjem

1. Vnesite 1., i. ali I. za pričetek oštevilčenega seznama. Vnesite * ali - za pričetek označenega seznama. Namesto pike lahko za številko vnesete tudi zaklepaj, npr. 1) ali i).

2. Vnesite presledek, nato besedilo in potem pritisnite vnašalko. Nov odstavek je samodejno oštevilčen ali označen.

3. Znova pritisnite vnašalko, da končate seznam.

Oštevilčen seznam lahko začnete s poljubno številko.

## Spreminjanje ravni odstavka v seznamu

- Če želite oštevilčen ali označen odstavek premakniti za eno raven nižje v seznamu, kliknite na začetek odstavka in nato pritisnite tabulatorko.

- Če želite oštevilčen ali označen odstavek premakniti za eno raven višje v seznamu, kliknite na začetek odstavka in nato pritisnite tipki dvigalka+tabulatorka.

- Če želite vstaviti zavihek med število ali oznako ter besedilo odstavka za vse odstavke seznama na dani ravni seznama, uporabite možnost Oštevilčenju sledi na zavihku Položaj v pogovornem oknu Označevanje in oštevilčevanje. Za posamezni odstavek seznama lahko kopirate zavihek in ga nato prilepite na začetku odstavka seznama.

Podobne teme

Oštevilčevanje in slogi odstavka

Oblika – Označevanje in oštevilčevanje

Podprite nas!