Vsebina

# Kuverta

Ustvari kuverto. Na treh zavihkih določite naslovnika in pošiljatelja, obliko in položaj obeh naslovov ter velikost kuverte in njeno usmerjenost.

Za dostop do tega ukaza ...

#### Iz menijske vrstice:

Izberite Vstavi – Kuverta.

#### Iz vmesnika zloženke v zavihkih:

Izberite Orodja – Kuverta.

V meniju Orodja zavihka Orodja izberite Kuverta.

V meniju Vstavi zavihka Vstavi izberite Kuverta.

#### Iz orodnih vrstic:

Vstavi kuverto

## Kuverta

Vnesite naslovnika s polnim naslovom in povratni naslov, kot bosta izpisana na kuverti. Vnesete lahko tudi polja naslova iz zbirke podatkov (npr. iz zbirke podatkov Naslovi).

## Oblika

Določa postavitev in mere kuverte.

## Tiskalnik

Nastavite možnosti za tiskanje kuvert.

## Nov dok.

Ustvari nov dokument in vstavi kuverto.

## Vstavi

Kuverto vstavi pred trenutno stranjo v dokumentu.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

## Brisanje kuverte iz dokumenta

1. Kliknite stran kuverte, da postane trenutna stran.

2. Z desno tipko miške kliknite polje v vrstici stanja, kjer piše »Kuverta«.

   Odpre se podmeni, ki prikaže nekaj slogov strani.

3. V podmeniju izberite slog strani »Privzeto«.

   Tako odstranite posebno oblikovanje strani »Kuverta«.

4. Izbrišite okvira za pošiljatelja in prejemnika. Kliknite rob vsakega okvira in pritisnite brisalko.

Podprite nas!