Prilagodi (Označevanje in oštevilčevanje)

Vsebina

# Prilagodi

Nastavijo se možnosti oblikovanja za oštevilčene (urejene) ali označene (neurejene) sezname. Če želite, lahko oblikovanje uveljaviti na posameznih ravneh na seznamski hierarhiji.

Za dostop do tega ukaza ...

Izberite Oblika – Označevanje in oštevilčevanje. Odprite zavihek Prilagodi.

Izberite Slogi – Slogi predstavitve – odprite kontekstni meni sloga orisa in nato izberite Nov/Uredi slog.

Izberite Slogi – Slogi seznama, odprite kontekstni meni vnosa in nato izberite Nov/Uredi slog.

Izberite raven oziroma ravni, ki jih želite spremeniti, nato pa navedite oblikovanje, ki naj se uporabi.

## Raven

Izberite raven oziroma ravni, za katere želite določiti možnosti oblikovanja. V predogledu je izbrana raven poudarjena.

## Oštevilčevanje

### Število

Izberite način oštevilčevanja za izbrane ravni."

Izbor | Opis
--- | ---
1, 2, 3, ... | Arabske številke
A, B, C, ... | Abecedno oštevilčevanje z velikimi črkami (A–Z). Po 26-ih vnosih se oštevilčevanje nadaljuje z AA, AB, AC, ...
a, b, c, ... | Abecedno oštevilčevanje z malimi črkami (a–z). Po 26-ih vnosih se oštevilčevanje nadaljuje z aa, ab, ac, ...
I, II, III, ... | Rimske številke (velike)
i, ii, iii, ... | Rimske številke (male)
1st, 2nd, 3rd, ... | Vrstilni števniki
Ena, dva, tri, ... | Kardinalni/Glavni števniki
A, .., AA, .., AAA, ... | Abecedno oštevilčevanje z velikimi črkami (A–Z). Po 26-ih vnosih se oštevilčevanje nadaljuje z AA, BB, CC, ...
a, .., aa, .., aaa, ... | Abecedno oštevilčevanje z malimi črkami (a–z). Po 26-ih vnosih se oštevilčevanje nadaljuje z aa, bb, cc, ...
Oznaka | Na začetek vrstice doda oznako. Izberite to možnost, nato pa uporabite spustni seznam Znakovni slog, da izberete znakovni slog za oznake, nato pritisnite gumb Izberi, da odprete pogovorno okno Posebni znaki, kjer izberete znak za oznako. Oznake spremenijo velikost, da ustrezajo trenutni višini vrstice. Če želite, lahko določite slog znaka, ki za označevanje uporablja različne velikosti pisave.
Grafika | Kot oznako prikaže sliko. Izberite to možnost, nato pa kliknite gumb Izberi, če želite najti slikovno datoteko, ki jo želite uporabiti. Slika se vdela v dokument.
Povezane grafike | Kot oznako prikaže sliko. Izberite to možnost, nato pa kliknite gumb Izberi, če želite najti slikovno datoteko, ki jo želite uporabiti. Slika se vstavi kot povezava na slikovno datoteko.
Brez | Oštevilčevanje se ne uveljavi.

Razpoložljivost naslednjih polj je odvisna od načina oštevilčevanja, ki ste ga izbrali v polju Število.

### Začni z

Za trenutno raven vnesi novo začetno številko.

### Znakovni slog

Izberite znakovni slog, ki ga želite uporabiti v urejenem oz. oštevilčenem seznamu. Če želite ustvariti ali urediti znakovni slog, odprite okno Slogi, kliknite ikono Znakovni slogi, z desno tipko miške kliknite slog, nato pa izberite Nov.

### Prikaži podravni

Vnesite število prejšnjih ravni, ki jih želite vključiti v slog orisa. Če npr. vnesete »2«, prejšnja raven pa uporablja način oštevilčevanja »A, B, C...«, se način oštevilčevanja trenutne ravni spremeni v: »A.1«.

### Pred

Vnesite znak ali besedilo, ki naj se pojavi pred številko na seznamu.

### Za

Vnesite znak ali besedilo, ki naj bo prikazano za številko na seznamu. Če želite ustvariti urejen oz. oštevilčen seznam, ki uporablja obliko »1.)«, v to polje vnesite ».)«.

### BarvaBarva

Izberite barvo za trenuten način oštevilčevanja.

### Relativna velikost Relativna velikost

Določite količino, za katero naj izbrani označevalni znak spremeni velikost glede na višino pisave trenutnega odstavka.

## Možnosti za grafike:

### Grafika

Izberite grafiko ali pa poiščite grafično datoteko, ki jo želite uporabiti kot oznako.

### Širina

Vnesite širino grafike.

### Višina

Vnesite višino grafike.

### Ohrani razmerje

Razmerje mer izbrane grafike se ne spremeni.

### Poravnava

Izberite možnosti poravnave grafike.

## Vse ravni

Nastavi možnosti oštevilčevanja za vse ravni.

### Zaporedno oštevilčevanje

Vsakič ko se na seznamu hierarhije spustite za eno raven, se za eno poveča oštevilčenje.

Podprite nas!