Vsebina

# Kopiraj tabelo

Tabelo lahko kopirate s povleci in spusti v območje tabele okna datoteke zbirke podatkov. Pojavi se pogovorno okno Kopiraj tabelo.

## Ime tabele

Določi ime za kopijo. Nekatere zbirke podatkov sprejmejo samo imena, ki vsebujejo osem ali manj znakov.

## Možnosti

### Definicija in podatki

Ustvari kopijo 1:1 tabele zbirke podatkov. Kopirajo se definicija tabele in celotni podatki. Definicija tabele vključuje zgradbo in obliko tabele iz različnih podatkovnih polj, vključno s posebnimi lastnostmi polj. Vsebine polja oskrbujejo podatke.

### Definicija

Kopira samo definicijo tabele, brez ustreznih podatkov.

### Kot pogled tabele

Če zbirka podatkov podpira poglede in ste izbrali to možnost, bo poizvedba ustvarjena v hranilniku tabele kot tabela. Ta možnost omogoča, da poizvedbo vidite in uredite kot navaden pogled tabele. Tabela bo v pogledu filtrirana s SQL-izjavo »Select«.

### Dodaj podatke

Doda podatke tabele, ki bodo kopirani v obstoječo tabelo.

Definicija tabele mora biti popolnoma enaka, da lahko kopirate podatke. Podatkov ni mogoče kopirati, če ima podatkovno polje v ciljni tabeli drugo obliko kot podatkovno polje v izvorni tabeli.

Ustrezno povežite imena podatkovnega polja v pogovornem oknu Kopiraj tabelo na strani Uporabi stolpce.

Če podatkov ni mogoče pripeti, boste v pogovornem oknu Podatki o stolpcu videli seznam polj, katerih podatkov ni mogoče kopirati. Če potrdite to pogovorno okno z V redu, bodo pripeti samo podatki, ki se ne pojavijo na seznamu.

Če so polja ciljne tabele krajša od polj v izvorni tabeli, bodo izvorna podatkovna polja samodejno okrajšana, ko se bodo podatki pripenjali, tako da bodo ustrezala dolžini polja v ciljni tabeli.

### Ustvari primarni ključ

Samodejno izdela podatkovno polje primarnega ključa in ga napolni z vrednostmi. To polje bi morali vedno uporabiti, saj mora biti primarni ključ vedno na voljo, če želite urejati tabelo.

### Ime

Določa ime izdelanega primarnega ključa. To ime je neobvezno.

Naslednja stran

Podprite nas!