Vsebina

# Vrstica Predmet OLE

Vrstica Predmet OLE se pojavi, ko izberete predmete, in vsebuje najpomembnejše funkcije za oblikovanje in postavitev predmetov.

## Določi slog odstavka

S tem ukazom dodelite slog trenutno izbranemu odstavku ali odstavkom ali izbranemu predmetu.

Določi slog odstavka

## Brez oblivanja

Predmet postavi v ločeno vrstico v dokumentu. Besedilo v dokumentu se pojavi nad in pod predmetom, vendar ne ob straneh predmeta. To nastavitev lahko izberete tudi na zavihku Oblivanje.

Izključi oblivanje

## Oblivanje

Besedilo oblije z vseh štirih strani roba okvira predmeta. Ta ikona ustreza možnosti Oblivanje strani na zavihku Oblivanje.

Vključi oblivanje

## Oblij skozi

Predmet postavi pred besedilo. Isti učinek lahko dosežete tudi z nastavitvijo na zavihku Oblivanje.

Oblij skozi

## Poravnaj levo

Levi robovi izbranega predmeta se poravnajo. Če je v programu Draw ali Impress izbran le en predmet, se levi rob predmeta poravna na levi rob strani.

Levo

## Vodoravno na sredino

Izbrane predmete postavi na sredino v vodoravni položaj. Če je v programu Draw ali Impress izbran le en predmet, se sredina predmeta poravna na vodoravno sredino strani.

Na sredini

## Poravnaj desno

Poravna desne robove izbranih predmetov. Če je v modulu Impress ali Draw izbran le en predmet, se desni rob predmeta poravna na desni rob strani.

Desno

## Poravnaj na vrh

Vodoravno poravna zgornje robove izbranih predmetov. Če je v modulu Draw ali Impress izbran le en predmet, se zgornji rob predmeta poravna na zgornji rob strani.

Zgoraj

## Poravnaj navpično na sredino

Izbrane predmete postavi na sredino v navpični položaj. Če je v programu Draw ali Impress izbran le en predmet, se sredina predmeta poravna na navpično sredino strani.

Na sredini

## Poravnaj na dno

Navpično poravna spodnje robove izbranih predmetov. Če je izbran en sam predmet v modulu Draw ali Impress, bo spodnji rob predmeta poravnan na spodnji rob strani.

Spodaj

## Obrobe

Kliknite ikono Obrobe, da se odpre orodna vrstica Obrobe, kjer lahko spreminjate obrobo območja lista ali predmeta.

Obrobe

## Slog črte

Kliknite to ikono, da se odpre orodna vrstica Slog črte, kjer lahko spreminjate slog črte obrobe.

Slog črte

## Barva obrobe

Kliknite ikono Barva črte (obrobne), da se odpre orodna vrstica Barva obrobe, ki vam omogoča spreminjanje barve obrobe predmeta.

Barva črte (obrobne)

## Lastnosti predmeta

Odpre pogovorno okno, kjer lahko spreminjate lastnosti izbranega predmeta, npr. velikost in ime.

Lastnosti predmeta

## Pomakni v ospredje

Izbrani predmet se prestavi na vrh zaporedja kopičenja in je tako pred ostalimi predmeti.

Pomakni v ospredje

## Pomakni v ozadje

Izbrani predmet se prestavi na dno zaporedja kopičenja in je tako za ostalimi predmeti.

Pomakni v ozadje

## Zasidraj

Omogoča preklapljanje med možnostmi sidranja.

Zasidraj

Podprite nas!