Vsebina

# Izklop samopopravkov

Privzeto LibreOffice samodejno popravi običajne tipkarske napake in med vnašanjem uporabi oblikovanje.

- Če želite razveljaviti samodejni popravek ali dopolnitev, pritisnite tipki Cmdkrmilka+Z.

- Za izklop večjega dela samopopravkov odstranite kljukico iz menija Orodja – Samopopravki – Med vnašanjem.

## Odstranitev besede s seznama samopopravkov

1. Izberite Orodja – Samopopravki – Možnosti samopopravkov.

2. Kliknite zavihek Zamenjaj.

3. Na seznamu Samopopravkov izberite besedni par, ki ga želite izbrisati.

4. Kliknite Izbriši.

## Izključitev zamenjave narekovajev

1. Izberite Orodja – Samopopravki – Možnosti samopopravkov.

2. Kliknite zavihek Posebnosti jezika.

3. Počistite potrditvena polja »Zamenjaj«.

## Izključitev pisanja velike začetnice za prvo črko povedi

1. Izberite Orodja – Samopopravki – Možnosti samopopravkov.

2. Kliknite zavihek Možnosti.

3. Počistite potrditveno polje »Vsako poved začni z veliko začetnico«.

## Izključitev risanja črte, ko vnesete tri enake znake

LibreOffice samodejno nariše črto, ko vnesete tri izmed naslednjih znakov in pritisnete vnašalko: - _ = * ~ #

1. Izberite Orodja – Samopopravki – Možnosti samopopravkov.

2. Kliknite zavihek Možnosti.

3. Počistite potrditveno polje »Uporabi robove«.

Podobne teme

Uporaba samobesedila

Risanje črt v besedilu

Vklop in izklop prepoznavanja števil v tabelah

Podprite nas!