Vrstica stanja (program Writer)

Vsebina

# Vrstica stanja

Vrstica stanja vsebuje podatke o trenutnem dokumentu in ponuja številne gumbe s posebnimi funkcijami. S klikom večine elementov vrstice stanja odprete ustrezno pogovorno okno.

## Spreminjanje dokumenta

Če spremembe dokumenta še niso shranjene, je v tem polju vrstice stanja prikazana rdeča ikona. To se nanaša tudi na nove, še ne shranjene dokumente.

## Številka strani

V polju vrstice stanja je prikazana številka trenutne strani. S klikom se odpre okno »Pojdi na stran«, s katerim lahko krmarite po dokumentu. Klik z desno tipko miške pokaže vse zaznamke v dokumentu. S klikom na zaznamek postavite tja besedilno kazalko.

## Štetje besed

Prešteje besede in znake s presledki ali brez njih v trenutnem izboru ter v celotnem dokumentu. Števec se posodablja med urejanjem in spreminjanjem izbora.

## Združen prikaz

Prikaže trenutne podatke o elementu dokumenta na položaju kazalke.

## Preverjanje dostopnosti

Preglejte pogoste težave z dostopnostjo v dokumentu in podporo za skladnost s specifikacijo PDF/UA v pogovornem oknu izvoza v PDF in zloženem zavihku dostopnosti v stranski vrstici.

## Trenutna predloga strani

Prikaže trenutni slog strani. Dvokliknite za urejanje sloga. S klikom z desno tipko miške lahko izberete drugi slog.

## Jezik

Prikaže jezik izbranega besedila. Kliknite polje, da odprete meni, v katerem lahko izberete drug jezik za izbrano besedilo ali za trenutni odstavek.

- Izberite Brez, da besedilo izključite iz preverjanja črkovanja in deljenja besed.

- Izberite Ponastavi na privzeti jezik, da izboru ali odstavku ponovno določite privzeti jezik.

- Izberite Dodatno, da odprete pogovorno okno oblikovanja znakov z dodatnimi možnostmi.

## Vstavni način

Prikaže trenutni vstavni način. Preklopite lahko med VSTA (vstavi) in PREP (prepiši). To polje je aktivno le, kadar je kazalka v vnosni vrstici vrstice za formule ali v celici.

## Izbirni način

Preklopi med različnimi načini izbiranja.

## Digitalni podpisi

Kliknite za pričetek postopka digitalnega podpisovanja. Za zaključek postopka potrebujete digitalno potrdilo. Glejte tudi stran Digitalni podpisi.

## Oris

Prikažejo se različni oblike, ki jih lahko uveljavite za hierarhični seznam. LibreOffice podpira do devet ravni orisa na hierarhičnem seznamu.

## Postavitev pogleda

Trije kontrolniki v vrstici stanja modula Writer omogočajo spremembo povečave in postavitve pogleda dokumentov z besedilom.

Ikone Postavitve pogleda z leve na desno prikazujejo: enostolpčni način, ogledni način z več soležnimi stranmi, knjižni način z dvema stranema kot pri odprti knjigi.

Povlecite drsnik Povečava na levo, če želite videti več strani naenkrat; povlecite ga na desno, če želite pogled povečati na stran oz. manjši del posamezne strani.

## Povečava

Določa trenutni faktor povečave prikaza strani.

S klikom tega polja odprete pogovorno okno Povečava, kjer lahko spremenite trenutni faktor povečave oz. pomanjšave.

S klikom z desno tipko miške odprete vsebinski meni v tem polju, da vidite izbor možnih faktorjev povečave.

Podprite nas!