Vsebina

# Vadba časovne usklajenosti menjave prosojnic

LibreOffice lahko pomaga pri določanju časa za samodejno menjavanje prosojnic.

Pripravite prosojnice, zaženite projekcijo s posebno ikono, povejte svojemu namišljenemu občinstvu, kar jim želite povedati pri prvi prosojnici, nato nadaljujte z naslednjo prosojnico in tako naprej. LibreOffice beleži čas prikaza vsake prosojnice posebej, tako da bo, ko naslednjič predvajate projekcijo s samodejnim menjavanjem prosojnic, trajanje vsake enako zabeleženemu.

### Za snemanje projekcije z vadbenimi časi

1. Odprite predstavitev in vključite pogled Pregledovalnik prosojnic.

2. Projekcijo pričnite z ikono Preizkusi časovno usklajenost , ki se nahaja v vrstici Pogled prosojnice. Videli boste prvo prosojnico z merilnikom časa v spodnjem kotu.

3. Ko je čas za naslednjo prosojnico, kliknite merilec časa. Če želite ohraniti privzeto nastavitev za to prosojnico, kliknite prosojnico, vendar ne merilca časa. Nadaljujte tako za vsako prosojnico v predstavitvi.

4. LibreOffice je zabeležil čas prikaza vsake prosojnice. Shranite predstavitev.

5. Če želite, da se celotna predstavitev samodejno ponovi, odprite meni Projekcija – Nastavitve projekcije. Kliknite Zankaj in ponovi po in V redu.

Podobne teme

Nastavitve projekcije

Podprite nas!