Vsebina

# Tipke za bližnjice (Pripomočki LibreOffice Math za ljudi s posebnimi potrebami)

LibreOffice Math lahko upravljate brez miške.

## Neposredno vstavljanje formule

Če želite vstaviti formulo v dokument z besedilom in že veste za pravilen zapis, lahko nadaljujete na sledeč način:

1. Napišite formulo v besedilo

2. Izberite formulo

3. Izberite ukaz Vstavi – Predmet OLE – Predmet formule.

## Vstavi formulo s pomočjo okna

- Če želite uporabiti vmesnik LibreOffice Math za urejanje formule, izberite ukaz Vstavi – Predmet OLE – Predmet formule brez izbranega besedila.

- Kazalka čaka v ukaznem oknu in vnesete lahko formulo.

- Formule lahko tvorite z uporabo podokna Elementi. Če še ni odprt, ga odprete z izbiro Pogled – Elementi.

- Če je podokno Elementi odprto, uporabite F6 za preklop iz ukaznega okna v podokno Elementi in nazaj.

## Podokno Elementi

#### Smerna tipka levo ali desno

Za naslednjo kategorijo ali funkcijo se premaknite levo ali desno.

#### Vnašalka

Izbere kategorijo (znotraj razdelka kategorij) ali vstavi funkcijo v ukazno okno (znotraj razdelka funkcije).

#### Tabulatorka

Skok s prve kategorije na prvo funkcijo kategorije.

#### Dvigalka+tabulatorka

Preskok iz zadnje kategorije na zadnjo funkcijo kategorije.

Podobne teme

Tipke za bližnjice v urejevalniku formul

Tipke za bližnjice (dostopnost LibreOffice)

Podprite nas!