Vsebina

# Zaščita vsebine v programu LibreOffice

Sledeče je pregled različnih načinov zaščite vsebin v LibreOffice, da se le-ta ne spremeni, izbriše ali prikaže.

## Zaščita dokumentov z gesli pri shranjevanju

Vsi dokumenti, ki so shranjeni v obliki OpenDocument, so lahko shranjeni z geslom. Dokumentov, shranjenih z geslom, ni mogoče odpreti brez gesla. Vsebina je zavarovana, tako da ne more biti prebrana z zunanjim urejevalnikom. To velja tako za vsebino kot za predmete OLE.

Vklop zaščite | Izberite Datoteka – Shrani kot in označite Shrani z geslom v potrditvenem polju. Shranite dokument.
Izklop zaščite | Odprite dokument, tako da vnesete pravilno geslo. Izberite Datoteka – Shrani kot in odstranite kljukico v polju Shrani z geslom.

OpenPGP lahko uporabite za določitev zasebnih javnih ključev, ki naj se uporabijo za šifriranje dokumentov LibreOffice. Preberite Šifriranje dokumentov z OpenPGP, da izveste več o tem, kako določite šifrirne ključe OpenPGP.

## Zaščita revizijskega označevanja

Za vsako spremembo, opravljeno v modulih LibreOffice Calc in LibreOffice Writer, bo funkcija revidiranja zabeležila, kdo jo je opravil. To funkcijo lahko vklopimo hkrati z zaščito, tako da se lahko izklopi le v primeru, če je vneseno pravilno geslo. Do takrat se bodo vse spremembe zapisovale. Sprejetje ali zavrnitev sprememb ni možno.

Vklop zaščite | Izberite Uredi – Sledi spremembam – Zaščiti. Vnesite in potrdite geslo, ki mora vsebovati vsaj en znak.
Izklop zaščite | Izberite Uredi – Sledi spremembam – Zaščiti. Vnesite pravilno geslo.

## Zaščita okvirov, slik in predmetov OLE

Zaščitite lahko vsebino, položaj in velikost vstavljene grafike. Isto velja za okvire (v modulu Writer) in predmete OLE.

Vklop zaščite | Primer za grafiko, ki jo vstavite v modulu Writer: izberite Oblika – Slika – Lastnosti, zavihek Položaj in velikost. Pod Zaščiti označite Vsebina, Položaj in/ali Velikost.
Izklop zaščite | Primer za grafiko, ki jo vstavite v modulu Writer: izberite Oblika – Slika – Lastnosti, zavihek Položaj in velikost. Pod Zaščiti ustrezno prekličite potrditev.

## Zaščita risanih predmetov in kontrolnikov obrazca

Risani predmeti, ki jih vstavite v vaš dokument z orodno vrstico Risanje, so lahko zaščiteni pred tem, da bi jih naključno premaknili ali spremenili njihovo velikost. Isto lahko storite s kontrolniki obrazca, ki ste jih vstavili z orodno vrstico Kontrolniki obrazca.

Vklop zaščite | Izberite Oblika – Predmet – Položaj in velikost – zavihek Položaj in velikost. Potrdite polje Položaj ali Velikost.
Izklop zaščite | Izberite Oblika – Predmet – Položaj in velikost – zavihek Položaj in velikost. Odstranite potrditev polja Položaj ali Velikost.

Podobne teme

Shranjevanje dokumentov

Zaščita sprememb

O digitalnih podpisih

Zaščita vsebine v programu LibreOffice Writer

Zaščita celic pred spreminjanjem

Šifriranje dokumentov z OpenPGP

Podprite nas!