Vsebina

# Vstavljanje številk strani v noge

Polje številke strani lahko enostavno vstavite v nogo svojega dokumenta. Najenostavneje to storite prek pogovornega okna Vstavi – Številka strani. Naslednji postopek opisuje ročno metodo. Tudi štetje strani lahko dodate nogi, npr. v obliki »Stran 9 od 12«.

## Vstavljanje številk strani

1. Če želite dodati nogo enemu izmed slogov strani, izberite Vstavi – Glava in noga – Noga in nato izberite slog strani, ki ga želite dodati nogi; s tem boste samodejno postavili kazalko v novo dodano nogo. Če je slog strani že vseboval nogo, dvokliknite področje noge, da tja postavite kazalko.

2. Izberite Vstavi – Polje – Številka strani.

Če želite, lahko polje številke strani poravnate tako, kot bi poravnali besedilo.

## Dodajanje števila strani

1. Kliknite pred polje številke strani in vnesite Stran in presledek; kliknite za poljem, vnesite presledek in nato še od in še en presledek.

2. Izberite Vstavi – Polje – Število strani.

## Uporaba naslovnic

Naslovnica ponuja običajne načine za ustvarjanje dokumentov z različnimi shemami številčenja strani.

Podobne teme

O glavah in nogah

Izmenjujoči slogi strani na sodih in lihih straneh

Ustvarjanje sloga strani na osnovi trenutne strani

Vstavljanje imena poglavja in številke v glavo ali nogo

Oblikovanje glav in nog

Podprite nas!