Vsebina

# Čarovnik Pretvornik za Evro

Pretvori valutne zneske v dokumentih LibreOffice Calc ter v poljih in tabelah dokumentov LibreOffice Writer v evre.

Pretvorba se izvede le v zaprtih datotekah. Pretvornik za Evro pa je mogoče uporabljati tudi v odprtih dokumentih LibreOffice Calc. V tem primeru se odpre dodatno pogovorno okno, ki je opisano na koncu tega razdelka.

Za dostop do tega ukaza ...

Izberite Datoteka – Čarovniki – Evro-pretvornik.

Pretvorjene so le valute držav, ki sodelujejo v Evropski monetarni uniji.

## Obseg

### En sam dokument programa LibreOffice Calc

Pretvori en sam dokument programa LibreOffice Calc. Za pretvorbo polj in tabel v modulu LibreOffice Writer najprej potrdite polje Pretvori tudi polja in tabele v dokumentih z besedilom.

### Celotna mapa

Pretvori vse dokumente in predloge LibreOffice Calc in LibreOffice Writer v izbrani mapi.

## Valute

Določa valuto, ki bo pretvorjena v evre.

## Izvorna mapa / Izvorni dokument

Nakazuje mapo ali ime posamičnega dokumenta , ki bo pretvorjen.

### ...

Odpre pogovorno okno za izbor želene mape ali dokumenta.

### Vključno s podmapami

Določa, ali bodo vključene vse podmape izbrane mape.

### Pretvori tudi polja in tabele v dokumentih z besedilom

Pretvori valutne zneske v poljih in tabelah dokumentov LibreOffice Writer.

Vrednosti v besedilnem dokumentu, ki niso v poljih ali tabelah, ne bodo pretvorjene.

### Začasno odstrani zaščito z delovnega lista brez poizvedbe

Določa, naj se med pretvorbo onemogoči zaščita delovnih listov in po pretvorbi znova omogoči. Če so delovni listi zaščiteni z geslom, se bo odprlo pogovorno okno za vnos gesla.

## Ciljna mapa

Določa mapo in pot, kamor bodo shranjene pretvorjene datoteke.

...

Odpre pogovorno okno, v katerem lahko izberete mapo za hranjenje pretvorjenih datotek.

## Prekliči

Zapre Pretvornik za Evro.

## Pomoč

Aktivira pomoč za pogovorno okno.

## Pretvori

Začne s pretvorbo.

Med pretvorbo je prikazana stran, ki kaže stanje napredovanja pretvorbe.

## Nazaj

Vrne se na prvo stran pretvornika v evre.

Če je trenutna datoteka dokument ali predloga programa LibreOffice Calc, lahko prikličete Pretvornik v evre z ustrezno ikono v vrstici Orodja. Ta ikona je privzeto skrita. Če jo želite prikazati, kliknite puščico na koncu vrstice Orodja, izberite ukaz Vidni gumbi in vklopite ikono Pretvornik za Evro.

Pretvornik za Evro

Pogovorno okno Pretvornik za Evro vsebuje naslednje funkcije:

## Celoten dokument

Pretvori celoten dokument.

## Valute

Določa valuto, ki bo pretvorjena v evre.

## Izbor

Izberite celice, ki jih želite pretvorit v tem obsegu, če niste izbrali potrditvenega polja Ves dokument. Izberite možnost ter kliknite želene vnose v polju Predloge / Valutni obsegi. Izbrani obseg bo viden v dokumentu. Kliknite Pretvori, da zaženete pretvorbo.

### Slogi celic

Pretvorjene bodo vse celice z izbranimi slogi celic.

### Celice z valutami na trenutnem delovnem listu

Pretvorjene bodo vse valutne celice v aktivni preglednici.

### Celice z valutami v celotnem dokumentu

Pretvorjene bodo vse valutne celice v aktivnem dokumentu.

### Izbrani obseg

Pretvorjene bodo vse valutne celice v obsegu, ki ste ga izbrali pred zagonom pretvornika. Vse celice morajo imeti isto obliko, da jih bo pretvornik prepoznal kot izbrani obseg.

### Predloge / Valutni obsegi

Prikaže obsege, ki bodo pretvorjeni, v seznamu.

Podprite nas!