Vsebina

# Ukaz Randomize

Inicializira generator naključnih števil, ki ga uporablja funkcija Rnd.

## Skladnja:

    Randomize [Število]

## Parametri:

Število: poljubna celoštevilska vrednost. Služi kot seme za inicializacijo generatorja naključnih števil. Enaka semena povzročijo enake nize naključnih števil pri funkciji Rnd. Če parameter izpustite, bo ukaz Randomize prezrt.

Če ne želite napovedljivega niza števil, ni potrebe, da uporabite ukaz Randomize, saj bo generator naključnih števil samodejno inicializiran ob prvi uporabi – zasajen bo z uporabo sistemsko zagotovljenega generatorja naključnih števil, ki tvori enakomerno porazdeljena, nedeterministična naključna števila. Če tak generator v sistemu ni na voljo, bo za seme uporabljen sistemski čas.

Ukaz Randomize vpliva le na funkcijo BASIC-a Rnd. Na druge generatorje naključnih števil (npr. funkcijo programa Calc RAND() itn.) ne vpliva.

### Kode napak:

5 Neveljaven klic procedure

## Primer:

    Sub ExampleRandomize
    Dim iCount As Integer, iVar As Integer, sText As String
    Dim iSpectral(10) As Integer
        Randomize 2^14-1
        For iCount = 1 To 1000
        iVar = Int((10 * Rnd) ) ' Obseg med 0 in 9
            iSpectral(iVar) = iSpectral(iVar) +1
        Next iCount
        sText = " | "
        For iCount = 0 To 9
            sText = sText & iSpectral(iCount) & " | "
        Next iCount
        MsgBox sBesedilo,0,"Spektralna porazdelitev"
    End Sub

Podobne teme

Funkcija Rnd

Podprite nas!